સેન્ટ્રલ રેલવેની લોકલ ટ્રેનના લેડીઝ કોચમાં છેલ્લાં છ વર્ષથી ભારતીય સંસ્કૃતિના તહેવારો ઊજવી રહેલી કર્જત, બદલાપુર અને ઉલ્હાસનગરમાં રહેતી અને પ્રાઇવેટ કંપનીમાં નોકરી કરતી યુવતીઓના ગ્રુપે ગઈ કાલે ચૉકલેટહંડી ફોડીને જન્માષ્ટમીની ઉજવણી કરી હતી. આ યુવતીઓ છેલ્લાં ત્રણ વર્ષથી લોકલ ટ્રેનમાં દહીહંડીનો ઉત્સવને ઊજવે છે. ત્રણ વર્ષથી તેઓ મુલુંડમાં દહીહંડી ફોડતી હતી, જ્યારે ગઈ કાલે અન્ય મહિલાઓની ડિમાન્ડને કારણે આ ગ્રુપે પહેલાં બદલાપુરમાં અને ત્યાર પછી મુલુંડમાં ચૉકલેટહંડી ફોડી હતી.